T20I-wêreldbeker 2028

: *Hierdie artikel handel oor die manskriekettoernooi. Vir die artikel oor die vrouekriekettoernooi, sien T20I-vrouewêreldbeker 2028.*

Die **T20I-wêreldbeker 2028** (Engels: *2028 ICC Men’s T20 World Cup*) sal in Oktober en November 2028 in Australië en Nieu-Seeland beslis word. Dit sal die elfde T20I-wêreldbekertoernooi in T20I-krieket wees wat deur die Internasionale Krieketraad (IKR) aangebied word en die eerste in Nieu-Seeland, terwyl Australië voorheen die 2022-toernooi aangebied het. Ná die krieketwêreldbekertoernooie in 1992 en 2015 sal dit die derde internasionale kriekettoernooi wees wat albei Oseaniese lande saam huisves. Indië is die verdedigende wêreldkampioen nadat hulle die T20I-wêreldbeker 2026 gewen het.

duimnael|links|upright|Die T20I-wêreldbekertrofee waarom meegeding word
Die toernooi se formaat van 2024 en 2026 bly onveranderd en 20 krieketspanne sal aan die T20I-wêreldbeker 2028 deelneem: Die twee medegashere (Australië en Nieu-Seeland), die ná Nieu-Seeland sewe beste spanne van die vorige toernooi (Engeland, Indië, Pakistan, Sri Lanka, Suid-Afrika, Wes-Indië en Zimbabwe), saam met die drie naasbeste spanne op die T20I-ranglys soos op 9 Maart 2026 (Afghanistan, Bangladesj en Ierland) en die wenners van die kontinentale kwalifiseringstoernooie. Nadat beide Suid-Afrika en Zimbabwe tydens die 2026-toernooi regstreeks vir die T20I-wêreldbeker 2028 gekwalifiseer het en tydens die Afrikakwalifisering twee plekke beslis word, sal dit die eerste T20I-wêreldbekertoernooi wees waaraan vier Afrikaspanne sal kan deelneem.

Tydens die T20I-wêreldbeker 2028 sal 55 wedstryde gespeel word, waaronder 40 tydens die eerste rondte, twaalf in die Super Agt, en drie in die uitklopfase, insluitende die eindstryd. Die spanne word in vier groepe van vyf elk verdeel, waarvan elke span een keer teen al die ander spanne in die groep speel. Die twee beste spanne van elke groep kwalifiseer hierna vir die Super Agt, waarvandaan die vier beste spanne vir die halfeindrondte kwalifiseer en die wenners mekaar in die eindstryd ontmoet. Elke wedstryd bestaan uit 20 boulbeurte per span. Die agt beste spanne van die T20I-wêreldbeker 2028 sal saam met die drie medegashere van die 2030-toernooi regstreeks vir die volgende T20I-wêreldbeker 2030 in Engeland, Ierland en Skotland kwalifiseer.

## Toewysing 
Die T20I-wêreldbeker 2028 is deur die Internasionale Krieketraad in November 2021 aan Australië en Nieu-Seeland toegewys. Australië het voorheen die 2022-toernooi gehuisves, terwyl Nieu-Seeland vir die eerste keer as gasheer sal optree. Australië en Nieu-Seeland het voorheen die krieketwêreldbekertoernooie in 1992 en 2015 saam aangebied. Saam met die Rugbywêreldbeker 2027 is dit een van twee vername toernooie wat Australië binne een jaar sal aanbied.

Australië en Nieu-Seeland is oorspronklik in Februarie 2015 as gashere van die T20I-wêreldbeker 2020 aangewys, waarmee dit die eerste T20I-wêreldbekertoernooi in albei lande sou gewees het. Die toernooi sou van 18 Oktober tot 15 November 2020 beslis word. Dit is egter weens die wêreldwye Covid-19-pandemie hersien met die 2021-toernooi wat aan Indië toegewys is en die 2021-toernooi aan Australië.

## Deelnemers 
### Kwalifisering 
Aan die T20I-wêreldbeker 2028 sal 20 spanne kan deelneem. Die twee medegashere Australië en Nieu-Seeland, die ná Nieu-Seeland sewe beste spanne van die vorige T20I-wêreldbeker 2026 (Engeland, Indië, Pakistan, Sri Lanka, Suid-Afrika, Wes-Indië en Zimbabwe) en die drie naasbeste spanne op die T20I-ranglys soos op 9 Maart 2026 (Afghanistan, Bangladesj en Ierland) het regstreeks vir die T20I-wêreldbeker 2028 gekwalifiseer. Die oorblywende agt plekke sal tydens plaaslike kwalifiseringstoernooie bespreek word, met drie spanne van die gesamentlike Asië-Stille-Oseaan-kwalifisering, twee spanne elk uit Afrika en Europa, saam met een span uit die Amerikas. Interessant genoeg was die twaalf volle lede ook die regstreekse kwalifiseerders. Nadat beide Suid-Afrika en Zimbabwe tydens die 2026-toernooi regstreeks vir die T20I-wêreldbeker 2028 gekwalifiseer het en tydens die kwalifisering twee Afrikaspanne kan kwalifiseer, sal dit die eerste T20I-wêreldbekertoernooi wees waaraan vier spanne van dié vasteland kan deelneem. Die enigste vorige IKR-toernooi waaraan vier Afrikaspanne deelgeneem het, was die Krieketwêreldbeker 2003 in Kenia, Suid-Afrika en Zimbabwe, waaraan naas die drie gashere ook Namibië deelgeneem het.

### Kwalifiserende spanne 
Die volgende twaalf spanne het reeds vir die T20I-wêreldbeker 2028 gekwalifiseer. Later sal nog agt spanne kan aansluit.

duimnael|400px|Uitslag van die T20I-wêreldbeker 2028-kwalifisering.

## Formaat 
### Eerste rondte en Super Agt 
Die T20I-wêreldbeker 2028 sal deur 20 nasionale krieketspanne uitgespeel word. Die spanne sal in vier groepe van vyf spanne elk verdeel word. Elke span sal een wedstryd teen elk van die ander spanne in dieselfde groep speel, dus sal elke span vier wedstryde in die eerste rondte speel. Twee punte sal vir ’n oorwinning toegeken word, een vir ’n onbesliste wedstryd en geen punte vir ’n nederlaag: spanne wat met dieselfde aantal punte eindig, sal volgens lopietempo, dan boultempo en dan die uitslag van die direkte ontmoeting gerangskik word. Die twee beste spanne van elke groep dring na die Super Agt deur.

In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aangeteken het), sal die wedstryd deur ’n Superboulbeurt beslis word. Dit sal van toepassing wees in alle fases van die toernooi.

Die Super Agt sal deur agt spanne in twee groepe van vier spanne elk uitgespeel word, waartydens elke span een wedstryd teen elk van die ander spanne in dieselfde groep sal speel, dus sal elke span drie wedstryde in die Super Agt speel. Die kwalifisering sal gegrond wees op dieselfde kriterias as in die eerste rondte.

### Uitklopfase 
Van die begin van dié fase af sal die toernooi ’n uitklopformaat aanneem wat uit drie wedstryde bestaan: twee halfeindstryde en die eindstryd. Die wenner en naaswenner van elk van die Super Agt-groepe sal na die uitklopfase deurdring. Die groepwenner van albei groepe sal teen die naaswenner van die ander groep in die halfeindstryde speel. Elke wedstryd in die uitklopfase moet met ’n oorwinning vir een van die spanne eindig. As daar ná albei kolfbeurte ’n gelykopuitslag is, sal die wenner deur ’n Superboulbeurt bepaal word.

### 2028-effek op 2030-kwalifisering 
Die agt beste spanne van die 2028-toernooi (saam met die 2030-medegashere Engeland, Ierland en Skotland) sal regstreeks vir die volgende T20I-wêreldbeker 2030 kwalifiseer.

## Wedstryde 
Die wedstryde word in drie fases opgedeel, naamlik die eerste rondte, die Super Agt en die uitklopfase.

### Eerste rondte 
20 spanne sal aan die eerste rondte deelneem. Die twee beste spanne in elke groep sal na die Super Agt deurdring en saam met die medegashere Engeland, Ierland en Skotland regstreeks vir die volgende T20I-wêreldbeker 2030 kwalifiseer.

#### Groep A 
#### Groep B 
#### Groep C 
#### Groep D 
### Super Agt 
Agt spanne sal aan die Super Agt deelneem. Die twee beste spanne in elke groep sal na die uitklopfase deurdring.

#### Groep 1 
#### Groep 2 
### Uitklopfase 
Die uitklopfase sal bestaan uit twee halfeindstryde, waarvan die twee wenners mekaar in die eindstryd sal ontmoet.

#### Halfeindrondte 
#### Eindstryd 

## Sien ook 
* T20I-vrouewêreldbeker 2028

## Verwysings 
## Eksterne skakels 
*  Amptelike webwerf